Mestna občina Nova Gorica na podlagi 20. člena Zakona o stvarnem premoženju države, pokrajin in občin (Ur.l. RS, št. 14/07), 38. člena Uredbe o stvarnem premoženju države, pokrajin in občin (Ur.l. RS, št. 84/07 in 94/07), 19. člena Statuta Mestne občine Nova Gorica (Ur. objave, št. 6/02, 25/02 in Uradni list RS 38/05 in 24/06), Letnega načrta z razpolaganja z nepremičnim premoženjem Mestne občine Nova Gorca za leto 2008 in sklepa Župana št. 478-166/2008 z dne 22.9.2008 objavlja

# JAVNO DRAŽBO

1. **Naziv in sedež organizatorja javne dražbe:** Mestna občina Nova Gorica, Trg Edvarda Kardelja 1, 5000 Nova Gorica.

# Opis predmeta javne dražbe:

* + zemljišče s parc.št. 357 stavbišče 164 m², dvorišče 139 m² in parc.št. 358/1 vinograd 1469 m² obe k.o. Nova Gorica, solastnina Mestne občine Nova Gorica do 1/2
	+ del nepremičnine parc.št. 363/1 travnik 4508 m² k.o. Nova Gorica, lastnina Mestne občine Nova Gorica do1/1

Parc.št. 363/1 k.o. Nova Gorica je obremenjena s služnostno pravico poti, ki služi za dostop do stanovanjske hiše na parc.št. 357 k.o. Nova Gorica Zemljiškoknjižni podatki parc.št. 363/1 k.o. Nova Gorica še niso usklajeni s katastrskimi podatki.

1. **Vrsta pravnega posla:** z najuspešnejšim dražiteljem bo sklenjena prodajna pogodba. Prodajna pogodba mora biti sklenjena v roku 15 dni po zaključku javne dražbe oz. za parc.št. 357 in 358/1 obe k.o. Nova Gorica po poteku roka za uveljavitev predkupne pravice, to je po poteku 30 dni, ko je predkupni upravičenec prejel lastnikovo obvestilo o uveljavljanju predkupne pravice.

# Izklicna cena in najnižji znesek njenega višanja:

* + izklicna cena za zemljišče parc.št. 357 in 358/1obe k.o. Nova Gorica je 225.000,00 EUR, najnižji znesek njenega višanja pa 1.000,00 EUR. K vrednosti, ki bo dosežena po končani javni dražbi, bo potrebno kupcu obračunati še 20 % DDV oz. davek na promet nepremičnin
	+ izklicna cena za zemljišče del parc.št. 363/1 k.o. Nova Gorica je 1.107.932,00 EUR, najnižji znesek njenega višanja pa 3.000,00 EUR. K vrednosti, ki bo dosežena po končani javni dražbi, bo potrebno kupcu obračunati še 20 % DDV.
1. **Način in rok plačila kupnine:** kupnina se v obeh primerih plača v roku 8 dni po prejetju računa, ki ga bo prodajalec izstavil kupcu takoj po sklenitvi pogodbe. Plačilo celotne kupnine v določenem roku je bistvena sestavina pravnega posla.
2. **Kraj in čas javne dražbe:** javna dražba bo potekala v prostorih Mestne občine Nova Gorica, Trg Edvarda Kardelja 1, 5000 Nova Gorica, v stekleni dvorani in sicer v sredo, dne 22.10.2008, s pričetkom ob 13.00 uri.
3. **Višina varščine:** dražitelji morajo pred začetkom javne dražbe plačati varščino v višini 10 % izklicne cene. Varščino je potrebno plačati na TTR Mestne občine Nova Gorica št. 01284-0100014022, sklic na št. 28-75833-7221002-2008. Uspelemu dražitelju se bo vplačana varščina vštela v kupnino, dražiteljem, ki ne bodo uspeli na

javni dražbi se plačana varščina vrne brez obresti v roku 15 dni po zaključeni javni dražbi oz. po prejemu izjave od predkupnega upravičenca. Kolikor dražitelj, ki je uspel na javni dražbi, ne sklene prodajne pogodbe v roku iz 3. točke, odstopi od nakupa ali ne plača kupnine, organizator javne dražbe obdrži vplačano varščino.

1. **Splošni pogoji:** na javni dražbi lahko sodelujejo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin. Organizatorju javne dražbe je potrebno pred pričetkom javne dražbe predložiti: dokazilo o plačilu varščine, pravna oseba mora predložiti izpisek iz sodnega registra, ki ne sme biti starejši od 30 dni, šteto do dneva javne dražbe, samostojni podjetnik mora predložiti izpis iz registra samostojnih podjetnikov, fizična oseba veljaven osebni dokument in pooblaščenci pravnih oseb pooblastilo za licitiranje. Vse listine je potrebno predložiti v izvirniku razen dokazila o plačilu varščine, ki je lahko fotokopija. Dražitelji, ki ne bodo izpolnjevali pogojev iz te točke, bodo po sklepu komisije,ki bo vodila dražbo, izločeni iz postopka.

Na solastniškem deležu parc.št. 357 in 358/1 obe k.o. Nova Gorica obstaja predkupna pravica solastnika nepremičnine.

1. **Posebni pogoji:** Vse stroške v zvezi s prenosom lastništva (overitve, takse, vpis v zemljiško knjigo in drugo), plača kupec. Navedeni pogoj bo tudi sestavni del pogodbe. Zemljišče bo prodano po načelu videno kupljeno, zato morebitne reklamacije po sklenitvi prodajne pogodbe ne bodo upoštevane.

Najugodnejši dražitelj mora na parc.št. 363/1 k.o. Nova Gorica zgraditi objekt skladno z veljavnimi prostorskimi akti Mestne občine Nova Gorica v roku 4 let od podpisa pogodbe, sicer se sklenjena prodajna pogodba razveljavi.

1. **Posebno določilo:** organizator javne dražbe lahko postopek prodaje ustavi do sklenitve pravnega posla. Ob ustavitvi prodaje se vsem dražiteljem povrne vplačana varščina brez obresti.
2. **Ogled nepremičnine in informacije:** po predhodnem dogovoru je možen ogled zemljišča, ki je predmet javne dražbe. Vse informacije v zvezi z javno dražbo lahko dobite v stavbi Mestne občine Nova Gorica, Trg Edvarda Kardelja 1, Nova Gorica (soba I/13) ali na telefonu 05/33 50 125.

MESTNA OBČINA NOVA GORICA

Župan Mirko Brulc